CELEX: 32006R1257
Language: fi
Date: 2006-08-21
Title: Komission asetus (EY) N:o 1257/2006, annettu 21 päivänä elokuuta 2006 , suojattujen maantieteellisten merkintöjen ja alkuperänimitysten rekisterissä olevan maantieteellisen merkinnän eritelmän muutoksen hyväksymisestä (Nocciola di Giffoni) (SMM)

22.8.2006   
            
            
               FI
            
            
               Euroopan unionin virallinen lehti
            
            
               L 228/17
            
         
      KOMISSION ASETUS (EY) N:o 1257/2006,
   annettu 21 päivänä elokuuta 2006,
   suojattujen maantieteellisten merkintöjen ja alkuperänimitysten rekisterissä olevan maantieteellisen merkinnän eritelmän muutoksen hyväksymisestä (Nocciola di Giffoni) (SMM)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen
   ottaa huomioon maataloustuotteiden ja elintarvikkeiden maantieteellisten merkintöjen ja alkuperänimitysten suojasta 20 päivänä maaliskuuta 2006 annetun neuvoston asetuksen (EY) N:o 510/2006 (1), ja erityisesti sen 9 artiklan 2 kohdan toisen virkkeen,
   sekä katsoo seuraavaa:
   
               (1)
            
            
               Komissio on tutkinut asetuksen (EY) N:o 510/2006 9 artiklan 2 kohdan mukaisesti ja mainitun asetuksen 17 artiklan 2 kohdan nojalla Italian tekemää hakemusta, joka koskee suojatun maantieteellisen merkinnän ”Nocciola di Giffoni” eritelmän muuttamista.
            
         
               (2)
            
            
               Hakemuksen tarkoituksena on muuttaa eritelmän niitä osia, jotka todistavat maataloustuotteiden olevan maantieteellisen alueen alkuperätuotteita, sekä merkintöjä koskevia erityissääntöjä ja kansallisissa säännöksissä edellytettäviä vaatimuksia.
            
         
               (3)
            
            
               Maataloustuotteiden maantieteellisen alkuperän todistavien tekijöiden osalta muutoksella pyritään täsmentämään, että tuottajien on pidettävä tuotantorekistereitä ja ilmoitettava tuotetut määrät sekä pidettävä lohkorekistereitä asianomaisissa kunnissa.
            
         
               (4)
            
            
               Merkintöjä koskevien erityissääntöjen osalta asianomaisen maantieteellisen merkinnän graafista tunnusta on muutettu, ja eritelmässä täsmennetään lisäksi, että kyseistä graafista tunnusta on käytettävä asianomaisten maataloustuotteiden merkinnöissä.
            
         
               (5)
            
            
               Kansallisissa säännöksissä edellytettävien vaatimusten noudattamisen osalta eritelmästä on poistettu viittaukset Campanian alueen laatimiin soveltamisasiakirjoihin siltä osin kuin ne koskevat valmistusmenetelmää ja valvontaa.
            
         
               (6)
            
            
               Mainitun muutoshakemuksen tutkimisen perusteella katsotaan, että kyseessä on muutos, joka vastaa toisaalta asetuksen (EY) N:o 510/2006 vaatimuksia ja joka on toisaalta vähäinen. Viimeksi mainittu päätelmä johtuu siitä, että muutos ei koske tuotteen olennaisia ominaisuuksia eikä muuta sen yhteyttä maantieteelliseen alueeseen.
            
         
               (7)
            
            
               Sen vuoksi olisi hyväksyttävä suojatun maantieteellisen merkinnän Nocciola di Giffonin asetuksen (EY) N:o 510/2006 4 artiklan 2 kohdassa tarkoitettua eritelmää koskeva muutos aloittamatta mainitun asetuksen 6 artiklan 2 kohdassa ja 7 artiklassa mainittua menettelyä.
            
         
               (8)
            
            
               Lisäksi olisi julkaistava asetuksen (EY) N:o 510/2006 6 artiklan 2 kohdassa tarkoitetut tiedot. Mainitun asetuksen 17 artiklan 2 kohdan mukaisesti se merkitsee komission asetuksen (EY) N:o 383/2004 (2) mukaisesti laaditun eritelmän tiivistelmälomakkeen julkaisemista,
            
         ON ANTANUT TÄMÄN ASETUKSEN:
   1 artikla
   Muutetaan maantieteellisen merkinnän Nocciola di Giffoni eritelmä tämän asetuksen liitteen I mukaisesti.
   2 artikla
   Tiivistelmälomake, joka sisältää eritelmän tärkeimmät kohdat, on tämän asetuksen liitteessä II.
   3 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 21 päivänä elokuuta 2006.
      
         
            Komission puolesta
         
         Mariann FISCHER BOEL
         
         
            Komission jäsen
         
      
   
   
      (1)  EUVL L 93, 31.3.2006, s. 12.
   
      (2)  EUVL L 64, 2.3.2004, s. 16.
   
      LIITE I
      Hyväksytään maantieteellisen merkinnän Nocciola di Giffoni (Italia) eritelmän muutokset seuraavasti:
      
                  1)
               
               
                  Poistetaan 4 kohdasta seuraavat virkkeet:
                  
                              —
                           
                           
                              ”Viljelymenetelmiä on käytettävä Campanian alueen toimivaltaisten viranomaisten vahvistamien sääntöjen mukaisesti”,
                           
                        
                              —
                           
                           
                              ”Campanian alueen viranomaiset vahvistavat vuosittain ohjeellisesti kyseisten sääntöjen rajoissa ja kasvukauden vaihtelut sekä viljelyn ympäristöedellytykset huomioon ottaen keskimääräisen yksikkökohtaisen tuotannon.”
                           
                        
            
                  2)
               
               
                  Korvataan 5 kohdassa
                  
                              —
                           
                           
                              seuraava virke:
                              ”Maatalouden, elintarvikealan ja metsätalouden resursseista vastaava ministeriö ilmoittaa rekisteröintiä, vuosittaisia tuotantoilmoituksia sekä vastaavia vahvistuksia, joiden tarkoituksena on varmistaa maantieteellisen merkinnän mukaisesti vuosittain hyväksyttävä ja sitä käyttäen kaupan pidettävä tuotanto, koskevaa asianmukaista ja soveltuvaa valvontaa varten mukautettavat yksityiskohtaiset säännöt.”
                              seuraavalla virkkeellä:
                              ”Alkuperätodisteiden saanti on varmistettava lisäksi tuotantorekisterien avulla ja ilmoittamalla tuotetut määrät ajallaan.”
                           
                        
                              —
                           
                           
                              poistetaan seuraava virke:
                              ”Campanian alue vastaa 4 kohdan mukaisten teknisten edellytysten ylläpitämisestä.”
                           
                        
            
                  3)
               
               
                  Korvataan 7 kohdassa
                  seuraavat virkkeet:
                  ”Graafista tunnusta voidaan käyttää merkinnöissä asianomaisten tuottajien pyynnöstä. Tunnuksen on vastattava yksiselitteisesti figuratiivisen tai erityisen logon kuvaa, myös väreiltään, ja sitä on käytettävä aina maantieteellisen merkinnän yhteydessä.
                  Vientiin tarkoitetuissa erissä on oltava myös merkintä ’Tuotettu Italiassa’.”
                  seuraavilla virkkeillä:
                  ”Merkinnöissä on käytettävä suojatun maantieteellisen merkinnän omaa soikionmuotoista tunnusta, jossa on merkintä Nocciola di Giffoni. Oikeassa alakulmassa on kaksi limittäin aseteltua tyyliteltyä hasselpähkinän kuvaa, ja vasemmassa alakulmassa on jäljempänä kuvailtu suojatun maantieteellisen merkinnän tunnus.”
               
            
   
      LIITE II
      TIIVISTELMÄLOMAKE
      
         NEUVOSTON ASETUS (EY) N:o 510/2006
      
      ”NOCCIOLA DI GIFFONI”
      
         (EY nro: IT/117/1538/29.4.2004)
      
      SAN ( ) SMM (X)
      Tämä yhteenveto on laadittu ainoastaan tiedotustarkoituksiin. Asianomaisia kehotetaan yksityiskohtaisten tietojen saamiseksi tutustumaan eritelmän täydelliseen toisintoon, joka on saatavissa 1 kohdassa mainituilta kansallisilta viranomaisilta tai Euroopan komissiolta (1).
      1.   Jäsenvaltion toimivaltainen viranomainen: 
      
                  
                     Nimi
                  
               
               
                  :
               
               
                  Ministero delle Politiche Agricole e Forestali
                  Dipartimento della Qualità dei Prodotti Agroalimentari e dei Servizi
               
            
                  
                     Osoite
                  
               
               
                  :
               
               
                  
                              Via XX Settembre, 20
                           
                        
                              I-00187 Rome
                           
                        
            
                  
                     Puhelin
                  
               
               
                  :
               
               
                  (39-06) 481 99 68
               
            
                  
                     Faksi
                  
               
               
                  :
               
               
                  (39-06) 4201 31 26
               
            
                  
                     Sähköposti
                  
               
               
                  :
               
               
                  qtc3@politicheagricole.it
               
            2.   Hakijaryhmittymä: 
      
                  
                     Nimi
                  
               
               
                  :
               
               
                  Associazione produttori nocciole tonda di Giffoni
               
            
                  
                     Osoite
                  
               
               
                  :
               
               
                  
                              Via A. Russomando, 9
                           
                        
                              I-84095 Giffoni Valle Piana (SA)
                           
                        
            
                  
                     Puhelin
                  
               
               
                  :
               
               
                  (39-089) 86 64 90
               
            
                  
                     Faksi
                  
               
               
                  :
               
               
                  (39-089) 982 81 59
               
            
                  
                     Sähköposti
                  
               
               
                  :
               
               
                  info@tondadigiffoni.it
               
            
                  
                     Kokoonpano
                  
               
               
                  :
               
               
                  tuottaja/jalostaja (X) muu ( )
               
            3.   Tuotelaji: Luokka 1.6 – Hedelmät, vihannekset ja viljat tuoreina tai jalostettuina
      4.   Eritelmä: (yhteenveto 4 artiklan 2 kohdan edellytyksistä)
      4.1   Nimi: ”Nocciola di Giffoni”
      4.2   Kuvaus: Merkintä Nocciola di Giffoni tarkoittaa yksinomaan Tonda di Giffonin viljeltävää lajiketta olevaa pähkinäpensasta vastaavien biotyyppien hedelmiä. Kyseistä viljeltävää lajiketta kasvatetaan 4.3 kohdassa määritellyllä alueella.
      Kulutukseen saatettaessa Nocciola di Giffonissa on oltava seuraavat ominaisuudet:
      keskikokoinen terho, jonka läpimitta on vähintään 18 mm ja joka on kartiopallon muotoinen,
      kuori on ruskea ja siinä erottuu pohjaväriä tummempia juovia,
      siemen on kartiopallon muotoinen ja läpimitaltaan vähintään 13 mm,
      hedelmäliha on valkoinen, kiinteä ja selvästi tuoksuva.
      4.3   Maantieteellinen alue: Tuotantoalue käsittää Salernon maakunnan alueita osittain ja seuraavat kunnat kokonaan: Giffoni Valle Piana, Giffoni Sei Casali, San Cipriano Piacentino, Fisciano, Calvanico, Castiglione del Genovesi ja Montecorvino Rovella sekä osia seuraavista kunnista: Baronissi, Montecorvino Pugliano, Olevano sul Tusciano, San Mango Piemonte ja Acerno.
      4.4   Alkuperätodisteet: Nocciola di Giffonin tuotantoon soveltuvat hasselpähkinäpensaiden lehdot merkitään valvontaelimen ylläpitämään rekisteriin, ja asianomaiseen maantieteelliseen alueeseen kuuluvissa kunnissa säilytetään rekisteristä saatua kopiota.
      Alkuperätodisteiden saanti on varmistettava lisäksi tuotantorekisterien avulla ja ilmoittamalla tuotetut määrät ajallaan.
      4.5   Valmistusmenetelmä: Giffonin hasselpähkinää tuottavien pähkinäpensaiden on kasvettava alueen perinteellisissä ympäristöolosuhteissa, joiden ansiosta tuote saa tietyn ominaislaatunsa.
      Istutusetäisyyden sekä muotoilu- ja koulintamenetelmien on oltava yleisen käytännön mukaisia, jolloin hehtaaria kohti on enintään 660 kasvia ja muotoilutavat ovat seuraavat: monivartinen pensas, sammioleikkaus ja pensas.
      Y:n muotoinen leikkaus ja kasvatus pensasaitana hyväksytään, mikäli niissä noudatetaan laatuominaisuuksia ja kasveja on hehtaaria kohti enintään 1 000.
      Erityisviljelyssä sallitaan enintään 40 hehtolitran kokonaistuotanto hehtaaria kohti.
      4.6   Yhteys maantieteelliseen alkuperään: Giffonin hasselpähkinän ominaisuudet riippuvat ympäristöolosuhteista sekä tuotantoalueelle ominaisesta luonnon ja ihmisten vaikutuksesta. Erityisesti käytetään hasselpähkinän paikallista biotyyppiä, joka tuo paremmin esille pähkinän ominaisluonteen niissä ilmastollisissa olosuhteissa, jotka ovat ominaisia sille rajatulle vyöhykkeelle, joka sijaitsee Campanian alueen soveltuvilla seuduilla. Tonda di Giffoni -lajike on tällä alueella parhaimmillaan, sillä laadultaan ja alkuperältään tuliperäinen maaperä on hedelmällisintä.
      4.7   Valvontaelin: 
      
                  
                     Nimi
                  
               
               
                  :
               
               
                  IS.ME.CERT
               
            
                  
                     Osoite
                  
               
               
                  :
               
               
                  
                              Via G. Porzio, Centro direzionale Isola G/1 Scala C
                           
                        
                              I-80143 Napoli
                           
                        
            
                  
                     Puhelin
                  
               
               
                  :
               
               
                  (39-081) 787 97 89
               
            
                  
                     Faksi
                  
               
               
                  :
               
               
                  (39-081) 604 01 76
               
            
                  
                     Sähköposti
                  
               
               
                  :
               
               
                  —
               
            4.8   Merkinnät: Giffonin hasselpähkinää pidetään kaupan kuorellisena pusseissa ja kuorittuna pusseissa tai laatikoissa.
      Pakkauksissa tulee aina olla seuraavat merkinnät: ”Nocciola di Giffoni”, ”Indicazione Geografica Protetta” (suojattu maantieteellinen merkintä) ja vastaava graafinen tunnus.
      4.9   Kansalliset vaatimukset: —
      
         (1)  Euroopan komissio, maatalouden ja maaseudun kehittämisen pääosasto, maataloustuotteiden laatupolitiikan yksikkö – B-1049 Bryssel.